PMIndiaData/PMIndiaSum huggingface dataset:
પ્રધાનમંત્રીએ ઉદય, ખનીજ ખાણોની હરાજીમાં થયેલી પ્રગતિની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે ઉજ્જવલ ડિસ્કોમ અશ્યુરન્સ યોજના (ઉદય)માં થયેલી પ્રગતિની સમીક્ષા કરી હતી. વરિષ્ઠ સરકારી અધિકારીઓએ તેમને ઋણ, દેખરેખ માળખાગત કાર્ય, નાણાકીય માપદંડોમાં સુધારો, કાર્યકારી સિદ્ધિ અને ઉપભોક્તાઓનું સશક્તિકરણ જેવા પાસા વિશે જાણકારી આપી હતી. વરિષ્ઠ સરકારી અધિકારીઓ દ્વારા કોલસાની ખાણ અને ખનીજ ખાણની હરાજીઓ પર પ્રેઝન્ટેશન દરમિયાન પ્રધાનમંત્રીએ હરાજી પછી ખાણોને ઝડપથી કાર્યરત કરવા માટે રોડમેપ પર ભાર મૂક્યો હતો. તેમણે સર્વે અને જીઓલોજિકલ સંભવિતતા ધરાવતા વિસ્તારોના મેપિંગ દરમિયાન ખનીજ સાથે સંબંધિત તમામ વિભાગો વચ્ચે અસરકારક સંકલન સ્થાપિત કરવા માટે પણ અપીલ કરી હતી. આ બેઠક દરમિયાન કેન્દ્રીય મંત્રી શ્રી પિયૂષ ગોયલ અને પ્રધાનમંત્રી કાર્યાલય (પીએમઓ)ના વરિષ્ઠ અધિકારીઓ, નીતિ આયોગ અને અન્ય મંત્રીઓ ઉપસ્થિત હતા. પ્રધાનમંત્રી શ્રી નરેન્દ્ર મોદીએ આજે ઉજ્જવલ ડિસ્કોમ અશ્યુરન્સ યોજના (ઉદય)માં થયેલી પ્રગતિની સમીક્ષા કરી હતી. વરિષ્ઠ સરકારી અધિકારીઓએ તેમને ઋણ, દેખરેખ માળખાગત કાર્ય, નાણાકીય માપદંડોમાં સુધારો, કાર્યકારી સિદ્ધિ અને ઉપભોક્તાઓનું સશક્તિકરણ જેવા પાસા વિશે જાણકારી આપી હતી.
ભારત અને જોર્ડન વચ્ચે આરોગ્ય ક્ષેત્રે સહકાર માટેની સમજૂતીને મંત્રીમંડળની મંજૂર

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં ભારત અને જોર્ડન વચ્ચે આરોગ્ય અને તબિબી વિજ્ઞાન ક્ષેત્રે સહકાર માટે થયેલી સમજૂતીને મંજૂરી આપવામાં આવી હતી. આ સમજૂતીમાં નીચે મુજબના ક્ષેત્રોને આવરી લેવામાં આવશે. સાર્વત્રિક આરોગ્ય કવરેજ (યુએચસી) સ્વાસ્થ્ય પ્રણાલી અનુશાસન સ્વાસ્થ્ય ક્ષેત્રે સુચના અને પ્રોદ્યોગિકી સ્વાસ્થ્ય સંશોધન નેશનલ આરોગ્ય સાંખ્યિકી સ્વાસ્થ્ય નાણાં અને સ્વાસ્થ્ય અર્થતંત્ર લાંબા ગાળાની બીમારી પર અંકુશ તમાકુ પરનો અંકુશ ફેફસાનાં ક્ષય રોગમાં નિદાન, સારવાર અને દવા ફાર્માસ્યુટિકલ અને તબિબી સાધનોમાં નિયમન સર્વસમંતિથી નિર્ણય લેવાય તેવા અન્ય ક્ષેત્રમાં સહકાર આ સમજૂતીના અમલીકરણ પર દેખરેખ રાખવા તથા સહકાર અંગે વધુ વિગતો તૈયાર કરવા માટે એક કાર્યકારી જૂથની રચના કરવામાં આવશે.
પ્રધાનમંત્રી શ્રી નરેન્દ્ર મોદી અને રશિયન સંઘના રાષ્ટ્રપતિ મહામહિમ વ્લાદિમીર પુટિન વચ્ચે ટેલિફોનિક સંવાદ થયો

પ્રધાનમંત્રી શ્રી નરેન્દ્ર મોદીએ આજે રશિયન સંઘના રાષ્ટ્રપતિ મહામહિમ શ્રી વ્લાદિમીર પુટિન સાથે ટેલિફોનિક સંવાદ કર્યો હતો. બંને નેતાઓએ અફઘાનિસ્તાનમાં ઉભરતી સ્થિતિ અને ક્ષેત્ર તથા દુનિયા માટે તેના પ્રભાવો વિશે ચર્ચા કરી હતી. તેમણે વિચાર વ્યક્ત કર્યો કે બંને વ્યૂહાત્મક ભાગીદારો માટે એક સાથે કામ કરવું મહત્વપૂર્ણ છે અને તેમણે પોતાના વરિષ્ઠ અધિકારીઓને સંપર્કમાં રહેવાનો નિર્દેશ આપ્યો. બંને નેતાઓએ કોવિડ મહામારીથી પેદા થયેલા પડકારો પછી પણ બંને દેશો વચ્ચે ખાસ અને વિશેષાધિકાર પ્રાપ્ત વ્યૂહાત્મક ભાગીદારીમાં પ્રગતિ અંગે સંતોષ વ્યક્ત કર્યો. તેમણે કોવિડ મહામારી વિરુદ્ધ લડાઈમાં, ખાસ કરીને સ્પુટનિક વી વેક્સિનની સપ્લાઈ અને ઉત્પાદનમાં ચાલી રહેલા દ્વિપક્ષીય સહયોગની પ્રશંસા કરી હતી. નેતાઓએ બ્રિક્સ શિખર મંત્રણા, એસસીઓ રાષ્ટ્રાધ્યક્ષોની પરિષદની બેઠક તથા પૂર્વીય આર્થિક મંચમાં ભારતની ભાગીદારી સહિત આગામી બહુપક્ષીય કાર્યક્રમોને પણ ધ્યાને લીધા. પ્રધાનમંત્રી મોદીએ કહ્યું કે તેઓ આગામી દ્વિપક્ષીય શિખર સંમેલન માટે રાષ્ટ્રપતિ પુટિનની ભારત યાત્રા માટે ઉત્સુક છે. બંને નેતા દ્વિપક્ષીય અને વૈશ્વિક મુદ્દાઓ, ખાસ કરીને અફઘાનિસ્તાનની સ્થિતિ વિશે સંપર્કમાં રહેવા પર સહમત થયા હતા. …
તમિલનાડુના વિભિન્ન ભાગોમાં પૂરની સ્થિતિ પર પ્રધાનમંત્રીએ રાજ્યના મુખ્યમંત્રી સાથે વાત કરી

પ્રધાનમંત્રી શ્રી નરેન્દ્ર મોદીએ તમિલનાડુના વિભિન્ન હિસ્સામાં પૂરની સ્થિતિ પર રાજ્યના મુખ્યમંત્રી સુશ્રી જયલલિતા સાથે વાત કરી. પ્રધાનમંત્રીએ ટૂવીટ કર્યું, ‘તમિલનાડુના વિભિન્ન હિસ્સામાં પૂરની સ્થિતિ પર જયલલિતાજી સાથે વાત કરી. સંકટના આ સમયમાં તેમને દરેક પ્રકારનું સમર્થન અને સહયોગ આપવાનો વિશ્વાસ અપાવ્યો છે.’
પીએમએ રેલ્વે મંત્રી સાથે વાત કરી અને પશ્ચિમ બંગાળમાં ટ્રેન દુર્ઘટનાને પગલે પરિસ્થિતિનો તાગ મેળવ્યો

પ્રધાનમંત્રી શ્રી નરેન્દ્ર મોદીએ રેલ્વે મંત્રી શ્રી અશ્વિની વૈષ્ણવ સાથે વાત કરી છે અને પશ્ચિમ બંગાળમાં ટ્રેન દુર્ઘટનાને પગલે પરિસ્થિતિની સમીક્ષા કરી છે. એક ટ્વિટમાં, પ્રધાનમંત્રીએ કહ્યું; "રેલવે મંત્રી શ્રી @" …
ભારત-નેધરલેન્ડ વર્ચ્યુઅલ શિખર સંમેલનમાં પ્રધાનમંત્રીનું સંબોધન

મહામહિમ, નમસ્કાર અને તમારા વિચારો માટે ખૂબ ધન્યવાદ. તમારા નેતૃત્વમાં તમારા પક્ષનો સતત ચોથી વાર વિજય થયો છે. આ બદલ મેં ટ્વિટર પર તરત તમને અભિનંદન આપ્યા હતા, પણ આજે વર્ચ્યુઅલ માધ્યમથી મળ્યાં છો તો હું તમને ફરી એક વાર અભિનંદન આપું છું અને શુભકામનાઓ પાઠવું છું. મહામહિમ, આપણા બંને દેશોનો સંબંધ લોકશાહી અને કાયદાના શાસન જેવા સહિયારા મૂલ્યો પર આધારિત છે. આબોહવામાં પરિવર્તન, આતંકવાદ, રોગચાળો જેવા આંતરરાષ્ટ્રીય પડકારો પર આપણો અભિગમ એકસરખો છે. ભારત-પ્રશાંત વિસ્તારમાં પુરવઠાની મજબૂત સાંકળ અને આંતરરાષ્ટ્રીય ડિજિટલ શાસન જેવા નવા ક્ષેત્રોમાં આપણી વચ્ચે સમન્વય સ્થાપિત થઈ રહ્યો છે. અત્યારે આપણે આપણી જળ પર વ્યૂહાત્મક ભાગીદારી સાથે આપણા સંબંધોમાં એક નવું પાસું ઉમેરીશું. રોકાણને પ્રોત્સાહન આપવા માટે ફાસ્ટ ટ્રેક મિકેનિઝમની સ્થાપના પણ આપણા મજબૂત આર્થિક સાથસહકારના સંબંધોને નવી ગતિ આપશે. મને વિશ્વાસ છે કે, કોવિડ પછીના સમયગાળામાં અનેક નવી તકો ઊભી થશે, જેમાં આપણા જેવા સમાન વિચારસરણી ધરાવતા દેશ પરસ્પર સહયોગ વધારી શકે છે. મહામહિમ, વર્ષ 2019માં નેધરલેન્ડ્સના રાજા અને રાણીના ભારત પ્રવાસથી ભારત અને નેધરલેન્ડ્સના સંબંધોમાં નવી ઊર્જા આવી છે. મને વિશ્વાસ છે કે, આજે આપણા વર્ચ્યુઅલ શિખર સંમેલનમાં તેમને વધુ ગતિ મળશે. મહામહિમ, હું ભારતીય મૂળના લોકોના વિષયમાં તમે જે કહ્યું, એ વાત સાચી છે કે, સંપૂર્ણ યુરોપમાં ભારતીય મૂળના લોકો મોટી સંખ્યામાં પથરાયેલા છે, પણ આ કોરાના કટોકટીના સમયગાળામાં, આ રોગચાળામાં તમે ભારતીય મૂળના લોકોને સંભાળ્યા, જે રીતે તેમની ચિંતાને દૂર કરી એ બદલ હું આપનો હૃદયપૂર્વક આભાર માનું છું અને
પ્રધાનમંત્રી નરેન્દ્ર મોદીને અફઘાનિસ્તાનના સર્વોચ્ચ નાગરિક તરીકેનુ સન્માન અપાયુ

પ્રધાનમંત્રી શ્રી નરેન્દ્ર મોદીને અફઘાનિસ્તાનના સર્વોચ્ચ નાગરિકનું “આમિર અમાનુલ્લાહ ખાન પુરસ્કાર” આપી સન્માન કરવામાં આવ્યુ. કાલે હેરાત ખાતે ઐતિહાસિક અફઘાન-ભારત મૈત્રી બંધના ઉદ્ધાટન બાદ રાષ્ટ્રપતિ અશરફ ગની દ્વારા તેમને આ સન્માન આપવામાં આવ્યુ. પ્રધાનમંત્રીએ ટ્વીટર પર પોતાની લાગણીઓને શેયર કરતા કહ્યુ, “આમિર અમાનુલ્લાહ ખાન પુરસ્કારથી સન્માનિત કરવા માટે હુ અફઘાનિસ્તાન સરકાર પ્રત્યે મારી કૃતજ્ઞતા વ્યકત કરુ છુ”. અફઘાનિસ્તાનના નાગરિકોની સાથે સાથે વિદેશી નાગરીકોને તેમની સેવાઓ પ્રત્યે પ્રશંસારૂપે અફઘાન સરકાર દ્વારા અપાતુ આ સર્વોચ્ચ નાગરિક સન્માન છે. પદકની પાછળ ઉલ્લેખ કરેલો છે-“નિશાન એ દૌલતી ગાજી આમિર અમાનુલ્લાહ ખાન” એટલે કે “રાજ્ય આદેશ ગાઝી આમિર અમાનુલ્લાહ ખાન”. પૃષ્ઠભૂમિ: આમિર અમાનુલ્લાહ ખાન પદક અફઘાનિસ્તાનનુ સર્વોચ્ચ નાગરિક સન્માન છે. આ પુરસ્કારનુ નામ અફઘાનિસ્તાનના રાષ્ટ્રીય નાયક, અમાનુલ્લાહ ખાન (ગાઝી)ના નામથી રાખવામાં આવ્યુ છે જે અફઘાનિસ્તાનની સ્વતંત્રતાના શૂરવીર હતા. તેમણે 1919 થી 1929 સુધી અફઘાનિસ્તાનની સ્વતંત્રતા માટે પોતાનુ નેતૃત્વ પુરુ પાડ્યુ. રાષ્ટ્રીય નાયક, કિંગ અમાનુલ્લાહે અફઘાનિસ્તાનના આધુનિકતાવાદી બંધારણની આગેવાની કરી હતી અને તેમાં સમાન અધિકારો અને વ્યકિતત્વ સ્વતંત્રતાઓનો સમાવેશ કર્યો. તેમણે દેશનુ આધુનિકીકરણ કર્યુ. તેમણે યુવક યુવતીઓ એમ બંને માટે મહાનગરીય સ્કુલો શરુ કરી. ઉપરાંત યુરોપ અને એશિયા સાથે અફઘાનિસ્તાનના વ્યવહારમાં વધારો કર્યો. કિંગ અમાનુલ્લાહનુ સ્વતંત્ર અને આધુનિક અફઘાનિસ્તાનનુ સ્વપ્ન આજે પણ એટલુ જ પ્રાસંગિક છે જેટલુ પહેલા હતુ. કિંગ અમાનુલ્લાહના ભારત સાથેના મજબુત સંબંધો હતા અને 1929માં તેઓ થોડા સમય માટે અહીં આવ્યા પણ હતા. આ દેશ માટે તેમના સ્નેહી સંબંધો બંને દેશો વચ્ચે મજબૂત ભાગીદારીથી વધુને વધુ પરિલક્ષિત બની રહ્યા છે. 4 જૂને હેરાતમાં અફઘાન-ભારત મૈત્રી બંધના ઉદ્ઘાટન બાદ પ્રધાનમંત્રી શ્રી નરેન્દ્ર મોદીને આ આમિર અમાનુલ્લાહ ખાન પુરસ્કાર પ્રદાન કરવામાં આવ્યુ હતુ. આ પુરસ્કાર મેળવવાવાળા આ પ્રથમ ભારતીય અને વિશ્વના ગણ્યા ગાઠ્યા વિદેશી નેતાઓમાંથી એક છે. આ તેમના વિશિષ્ટ સંબંધોની તાકાતનુ પ્રતિક હોવાની સાથે ભારત-અફઘાન સંબંધોને આગળ વધારવામાં પ્રધાનમંત્રીની વ્યકિતગત પ્રતિબધ્ધતાનુ પણ પ્રમાણ છે. અફઘાનિસ્તાન સરકારે આ પુરસ્કાર વર્ષ 2006માં શરુ કર્યો હતો. આ પુરસ્કાર મેળવનાર હસ્તીઓના નામ આ પ્રમાણે છે – અમેરિકાના રાષ્ટ્રપતિ જ્યોર્જ બુશ, કઝાકસ્તાનના રાષ્ટ્રપતિ નૂરસુલ્તાન નજરબાયેવ, તુર્કીના રાષ્ટ્રપતિ રિસેપ તઈપ એરડોગન, નાટોના જનરલ જેમ્સ જોન્સ, પૂર્વ અફઘાન રાષ્ટ્રપતિ અને આધ્યાત્મિક નેતા સિબગાતુલ્લાહ મુજાદિદી અને અફઘાનિસ્તાનના મુખ્ય ન્યાયાધિશ (સીજે) અબ્દુલ સલામ અજિમી.
કેન્દ્રીય મંત્રીમંડળે ભટિન્ડામાં નવી એઈમ્સ સ્થાપવા મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે પ્રધાન મંત્રી સ્વાસ્થ્ય સુરક્ષા યોજના (પીએમએસએસવાય) હેઠળ પંજાબમાં ભટિન્ડા ખાતે નવી એઈમ્સ સ્થાપવા માટે મંજૂરી આપી છે. સંસ્થાની હોસ્પિટલ 750 પથારીઓની ક્ષમતા ધરાવતી હશે, જેમાં આકસ્મિક / ટ્રોમા, આયુષ અને ખાનગી પથારીઓ તેમજ આઈસીયુ સ્પેશિયાલિટી અને સુપર સ્પેશિયાલિટી પથારીઓ સામેલ હશે. ઉપરાંત, એડમિનિસ્ટ્રેશન બ્લોક, આયુષ બ્લોક, ઓડિટોરિયમ, રાતવાસો કરવાની વ્યવસ્થા, હોસ્ટેલ્સ અને નિવાસસ્થાનની સવલતો સ્થાપવામાં આવશે. ભટિન્ડામાં નવી એઈમ્સ સ્થાપવાના પ્રોજેક્ટનો ખર્ચ રૂ. 925 કરોડ થશે. આ ખર્ચમાં વેતન અને પગારો તેમજ કામગીરી અને જાળવણીના ખર્ચ જેવા રીકરિંગ ખર્ચા અંદાજ સામેલ નથી. રીકરિંગ ખર્ચાને જે તે નવી એઈમ્સે પોતાના વાર્ષિક બજેટમાં તેમને મળતી ગ્રાન્ટની સહાયમાંથી પહોંચી વળવાનું રહેશે. નવી એઈમ્સને સ્વાસ્થ્ય અને પરિવાર કલ્યાણ મંત્રીલયની પીએમએસએસવાય યોજનાના બજેટના મથાળા હેઠળ ગ્રાન્ટની સહાય મળે છે. ભટિન્ડા ખાતે સ્થપાનારી નવી એઈમ્સ લોકોને સુપર સ્પેશિયાલિટી હેલ્થ કેર ઉપલબ્ધ બનાવશે, સાથે સાથે આ વિસ્તારમાં રાષ્ટ્રીય સ્વાસ્થ્ય અભિયાન (એનએચએમ) હેઠળ પ્રાથમિક અને મધ્યમ સ્તરની સંસ્થાઓ સવલતો માટે મોટી સંખ્યામાં ડોક્ટરો અને અન્ય સ્વાસ્થ્ય કર્મચારીઓ પણ ઉપલબ્ધ બનશે. સંસ્થા પ્રવર્તમાન સ્થાનિક બીમારીઓ અને સ્વાસ્થ્યને લગતી અન્ય તકલીફો અંગે સંશોધન હાથ ધરશે તેમજ આવી બીમારીઓને વધુ સારી રીતે અંકુશમાં લેશે તેમજ તેની વધુ સારી ચિકિત્સા ઉપલબ્ધ કરાવશે. ભારત સરકારે મંજૂરી આપ્યા તારીખથી 48 મહિનાના સમયગાળામાં આ પ્રોજેક્ટ સંપન્ન થશે. તેમાં 15 મહિનાનો બાંધકામ પૂર્વેનો સમય સામેલ છે, 30 મહિના બાંધકામનો તબક્કો રહેશે અને 3 મહિનાનો ગાળો સ્થિરતા અને કામકાજ શરૂ કરવા માટેનો રહેશે. આ એઈમ્સનો લાભ પંજાબ તેમજ આસપાસના પ્રદેશોના લોકોને મળશે. પશ્ચાદ્ભૂમિ: કેન્દ્રીય ક્ષેત્રની યોજના (સેન્ટ્રલ સેક્ટર સ્કીમ), પ્રધાન મંત્રી સ્વાસ્થ્ય સુરક્ષા યોજના (પીએમએસએસવાય) સૌપ્રથમ ઓગસ્ટ 2003માં જાહેર થઈ હતી. તેનો મૂળ હેતુ સમગ્ર દેશમાં પરવડે તેવી અને વિશ્વસનીય ક્ષેત્રિય સ્તરે સ્વાસ્થ્ય સંભાળની સેવાઓ ઉપલબ્ધ કરાવવા માટે પ્રાદેશિક અસંતુલનો દૂર કરવાનો તેમજ ખાસ કરીને ઓછી સવલતો ધરાવતા કે પછાત રાજ્યોમાં ગુણવત્તાભર્યા તબીબી શિક્ષણ માટે સવલતો વધારવાનો હતો. આ યોજના હેઠળ ભુવનેશ્વર, જોધપુર, રાયપુર, ઋષિકેશ, ભોપાલ અને પટનામાં એઈમ્સ સ્થાપવામાં આવી છે, જ્યારે રાયબરેલીમાં એઈમ્સની સ્થાપનાનું કામ ચાલુ છે. વર્ષ 2015માં અન્ય ત્રણ – નાગપુર (મહારાષ્ટ્ર), કલ્યાણી (પશ્ચિમ બંગાળ) અને ગુન્ટુરમાં મંગલાગીરી (આંધ્રપ્રદેશ) ખાતે એઈમ્સની સ્થાપનાને મંજૂરી અપાઈ હતી.
પ્રધાનમંત્રીએ વિવિધ તહેવારો પર સમગ્ર ભારતના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિવિધ તહેવારો પર સમગ્ર ભારતના લોકોને શુભેચ્છા પાઠવી છે. પ્રધાનમંત્રી શ્રેણીબદ્ધ ટ્વિટ કરીને જણાવ્યું હતું કે, “સમગ્ર ભારતમાં વિવિધ તહેવારો પર લોકોને શુભેચ્છા. આ પવિત્ર દિવસ દરેકના જીવનમાં આનંદ અને સમૃદ્ધિ લાવે તેવી પ્રાર્થના. আমার বাঙালি বন্ধুদের জানাই শুভ নববর্ষ। আপনাদের সবাইকে ১লা বৈশাখের শুভেচ্ছা এবং এক অসাধারণ আগামী বছরের জন্য প্রার্থনা করি। મારાં બંગાળી મિત્રો, શુભો નવો વર્ષો. તમને પોઇલા બોઇશાખ પર શુભેચ્છા અને આગામી વર્ષ સમૃદ્ધિકારક બની રહે તેવી પ્રાર્થના. ব’হাগ বিহুৰ শুভক্ষণত অসমবাসীলৈ বহুত বহুত শুভেচ্ছা জনালোঁ। આસામના લોકોને બોહાગ બિહુના પવિત્ર પ્રસંગે શુભેચ્છા. என் தமிழ் சகோதர சகோதரிகளுக்கு இனிய தமிழ் புத்தாண்டு வாழ்த்துகள். இந்த ஆண்டு முழுவதும் மகிழ்ச்சியும் நல்ல ஆரோக்கியமும் வளமும் கிடைக்கட்டும் મારા તમિલ ભાઈઓ અને બહેનોને પોથાન્ડુની શુભેચ્છા. વર્ષ સુખ, શાંતિ, સમૃદ્ધિ અને સ્વાસ્થ્યકારક બની રહે તેવી પ્રાર્થના. കേരളത്തിലെ ജനങ്ങള്‍ക്ക് എന്റെ വിഷു ആശംസകള്‍. വരും വര്‍ഷം സന്തോഷവും നല്ലആരോഗ്യവും പ്രദാനം ചെയ്യട്ടെയെന്ന് ഞാന്‍ പ്രാര്‍ത്ഥിക്കുന്നു. વિશુનાં વિશેષ પ્રસંગે હું કેરળના લોકોને મારી શુભેચ્છા પાઠવું છું. હું આગામી વર્ષ આનંદદાયક અને સ્વાસ્થ્યકારક બની રહે તેવી પ્રાર્થના કરું છું. ପ୍ରିୟ ଓଡିଶାବାସୀଙ୍କୁ ମହାବିଷୁବ ସଂକ୍ରାନ୍ତିର ଅଭିନନ୍ଦନ । ନବବର୍ଷରେ ଆପଣମାନଙ୍କ ସକଳ ଆଶା ଓ ଅଭିଳାଷ ପୂରଣ ହେଉ ବୋଲି ମୋର ଶୁଭକାମନା । મહા વિશુબા સંક્રાતિ પર ઓડિયાના તમામ લોકોને શુભેચ્છા. આગામી વર્ષમાં તમારી તમામ ઇચ્છાઓ પરિપૂર્ણ થાય તેવી પ્રાર્થના.”
મંત્રીમંડળે 15માં નાણાં પંચની રચના કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે 15માં નાણાં પંચની રચના કરવાની મંજૂરી આપી છે. બંધારણની કલમ 280(1) હેઠળ, નાણાં પંચની રચના કરવી બંધારણીય રીતે ફરજિયાત છે. 15માં નાણાં પંચની વિચારણા માટેનાં વિષયો હવે જાહેર કરવામાં આવશે. પૃષ્ઠભૂમિ: બંધારણની કલમ 280(1) સૂચવે છે કે નાણાં પંચની રચના “……આ બંધારણની શરૂઆતથી બે વર્ષની અંદર અને ત્યારબાદ દર પાંચ વર્ષનાં અંતે અથવા રાષ્ટ્રપતિને જરૂરી લાગે ત્યારે વહેલામાં વહેલી તકે થવી જોઈએ….” આ જરૂરિયાતને ધ્યાનમાં રાખીને સામાન્ય રીતે અગાઉનાં નાણાં પંચની રચનાની તારીખથી પાંચ વર્ષની અંદર નવા નાણાં પંચની રચના થઈ જાય છે. અગાઉ ચૌદમાં (14) નાણાં પંચની રચના થઈ હતી. 14માં નાણાં પંચની રચના 02.01.2013નાં રોજ થઈ હતી, જેનો ઉદ્દેશ 1 એપ્રિલ, 2015થી શરૂ થયેલા પાંચ વર્ષનાં ગાળા માટે ભલામણો કરવાનો હતો. પંચે 15 ડિસેમ્બર, 2014નાં રોજ તેનો અહેવાલ સુપરત કર્યો હતો. 14મા નાણાં પંચની ભલામણો નાણાકીય વર્ષ 2019-20 સુધી માન્ય છે. બંધારણીય જોગવાઈ મુજબ, 15માં નાણાં પંચની રચનાની મંજૂરી મળી છે, જેની ભલામણો 1 એપ્રિલ, 2020થી શરૂ થનાર પાંચ વર્ષનાં ગાળા માટે હશે.
પ્રધાનમંત્રી મોદીએ ઉભરતા કલાકારને શાબાશી આપી, કહ્યું-પેઈન્ટિંગની જેમ તમારા વિચારોમાં પણ સુંદરતા

પ્રધાનમંત્રી નરેન્દ્ર મોદીએ બેંગલુરુના વિદ્યાર્થી સ્ટિવન હેરિસને પત્ર લખીને તેમના દ્વારા બનાવાયેલ પેઈન્ટિંગની પ્રશંસા કરી છે. વાસ્તવમાં, આ 20 વર્ષીય ઉભરતા કલાકારે એક પત્ર સાથે પ્રધાનમંત્રીના બે સુંદર પેઈન્ટિંગ બનાવીને તેમને મોકલ્યા હતા. તેના જવાબમાં હવે પીએમ મોદીએ પત્ર લખીને સ્ટિવનને પ્રોત્સાહન આપ્યું છે. પ્રધાનમંત્રીએ પત્રમાં લખ્યું છે કે રચનાત્મક ક્ષેત્રમાં યુવાઓની લગન અને મહેનત જોવી અત્યંત સુખદ છે. પીએમએ સ્ટિવનની પ્રશંસા કરતા લખ્યું કે તમારા પેઈન્ટિંથી આપનામાં ચીજોને ઊંડાણથી અનુભવવાની પ્રતિભાનો ખ્યાલ આવે છે. તમે જે બારિકાઈથી સૂક્ષ્મ ભાવોને કેનવાસ પર ઉતાર્યા છે, તેને જોઈને મન આનંદિત થઈ જાય છે. આ સાથે જ આ પત્રમાં પ્રધાનમંત્રી મોદીએ સ્ટિવનના વિચારોની પણ પ્રશંસા કરી છે. હાલના સમયમાં લોકોના સારા સ્વાસ્થ્ય અને કુશળ મંગળને લઈને સ્ટિવનના વિચારોની પીએમએ પ્રશંસા કરી છે. આ સાથે જ પ્રધાનમંત્રીએ લખ્યું, “રસીકરણ અભિયાન, શિસ્ત અને 130 કરોડ ભારતીયોના સામુહિક પ્રયાસ આ મહામારી વિરુદ્ધ અમારી લડાઈને મજબૂતી પ્રદાન કરે છે.” પ્રધાનમંત્રીએ આશા વ્યક્ત કરી છે કે સમાજમાં પોઝિટિવિટી ફેલાવવાના સ્ટિવનના પ્રયાસોથી અન્ય લોકોને પણ પ્રેરણા મળશે. આ અગાઉ સ્ટિવને પ્રધાનંત્રી મોદીને લખેલા પત્રમાં જણાવ્યું હતું કે તેઓ છેલ્લા 15 વર્ષથી પેઈન્ટિંગ કરી રહ્યા છે અને વિવિધ સ્તરે 100થી વધુ પુરસ્કારો પણ જીતી ચૂક્યા છે. સ્ટિવને પ્રધાનમંત્રી મોદીને પોતાના માટે પ્રેરણારૂપ ગણાવ્યા છે. આ સાથે જ સ્ટિવને કોરોના વિરુદ્ધ લડાઈમાં ભારતના રસીકરણ અભિયાનની પણ પ્રશંસા કરી હતી. સ્ટિવન હેરિસના બે પેઈન્ટિંગ
ભારત અને સ્વિત્ઝર્લેન્ડ વચ્ચે રેલવે ક્ષેત્રે ટેકનિકલ સહયોગ અંગે કેબિનનેટને માહિતગાર કરાઈ

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેબિનેટને ભારત સરકારના રેલવે મંત્રાલય અને સ્વિસ ફેડરેશનના ફેડરલ ડિપાર્ટમેન્ટ ઓફ ધ એન્વાયરમેન્ટ, ટ્રાન્સપોર્ટ, એનર્જી એન્ડ કોમ્યુનિકેશન વચ્ચે રેલવે ક્ષેત્રે ટેકનિકલ સહયોગ અંગે કરાયેલા સમજુતિ કરાર વિશે માહિતી આપવામાં આવી હતી. આ સમજૂતિ કરાર પર તા. 31 ઓગસ્ટ 2017ના રોજ હસ્તાક્ષર કરવામાં આવ્યા હતા. આ સમજૂતિ કરારને કારણે નીચે દર્શાવેલાં ક્ષેત્રોમાં ટેકનિકલ સહયોગ પ્રાપ્ત થશે. ટ્રેકશન રોલીંગ સ્ટોક, ઈએમયુ અને ટ્રેઈન સેટસ ટ્રેકશન પોપલ્ઝન ઈક્વિપમેન્ટસ ફ્રેઈટ અને પેસેન્જર કાર્સ ટીલ્ટીંગ ટ્રેઈન્સ રેલવે ઈલેક્ટ્રીફિકેશન ઈક્વિપમેન્ટસ ટ્રેઈનના કાર્યક્રમ અને સંચાલનમાં સહયોગ રેલવે સ્ટેશનોનું આધુનિકીકરણ મલ્ટીમોડલ ટ્રાન્સપોર્ટ ટનલીંગ ટેકનોલોજી પશ્ચાદભૂમિકા : ભારત સરકારના રેલવે મંત્રાલયે વિવિધ વિદેશી સરકારો અને નેશનલ રેલવેઝ સાથે રેલવે ક્ષેત્રે ટેકનિકલ સહયોગ માટે કરાર કર્યા છે. આ સમજૂતિ હેઠળ જે ક્ષેત્રોમાં કામગીરી હાથ ધરાવાની સંભાવના છે, તેમાં હાઈ સ્પીડ કોરિડર્સ, વર્તમાન રૂટમાં ઝડપ વધારવી, વિશ્વ સ્તરનાં સ્ટેશનોનું નિર્માણ કરવું. જંગી ચીજોના સંચાલનની કામગીરી હાથ ધરવી, તથા રેલવેની માળખાગત સુવિધાઓના આધુનિકીકરણ વગેરે બાબતોનો સમાવેશ થાય છે. આ સહયોગમાં રેલવે તંત્રમાં ટેકનોલોજી ક્ષેત્રે વિવિધ ગતિવિધીઓ અંગે માહિતીના આદાન પ્રદાન, સંચાલન, જ્ઞાનના આદાન પ્રદાન, ટેકનિકલ મુલાકાતો, તાલિમ અને પરિસંવાદો તથા પરસ્પરનાં હિત સંકળાયેલાં હોય તેવા વિષયો અંગે વાર્તાલાપોનો સમાવેશ થાય છે. આ સમજૂતિના કરારથી ભારતીય રેલવેને રેલવે ક્ષેત્રે પ્રવર્તમાન આધુનિક ગતિવિધીઓ અંગે પરામર્શ તથા જ્ઞાનના આદાન પ્રદાનની તક હાંસલ થશે. આ સમજૂતિ કરારને કારણે ટેકનિકલ નિષ્ણાતો, અહેવાલો અને ટેકનિકલ દસ્તાવેજો, તાલિમ અને ચોકકસ ટેકનોલોજીના ક્ષેત્રોમાં ધ્યાન કેન્દ્રિત કરીને સેમિનાર /વર્કશોપના આયોજન તથા અન્ય પરામર્શ તેમજ જ્ઞાનના આદાન પ્રદાનનો માર્ગ મોકળો થશે.
પ્રધાનમંત્રીનું નેપાળની સત્તાવાર મુલાકાત માટે લુમ્બિની ખાતે આગમન

પ્રધાનમંત્રી શ્રી નરેન્દ્ર મોદી આજે સવારે નેપાળના લુમ્બિની ખાતે બુદ્ધ જયંતીના શુભ અવસર પર સત્તાવાર મુલાકાતે પહોંચ્યા હતા. 2. લુમ્બિની ખાતે આગમન પર, નેપાળના પ્રધાનમંત્રી,
પ્રધાનમંત્રીએ કલ્યાણ સિંહના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તરપ્રદેશના પૂર્વ મુખ્યમંત્રી, રાજ્યપાલ અને વરિષ્ઠ નેતા શ્રી કલ્યાણ સિંહજીના નિધન પર ઘેરો શોક વ્યક્ત કર્યો છે. શ્રેણીબદ્ધ ટ્વીટમાં પ્રધાનમંત્રીએ કહ્યું; "હું શબ્દોથી ન વર્ણવી શકાય એટલો દુ: ખી છું. કલ્યાણ સિંહજી … રાજકારણી, પીઢ વહીવટદાર, જમીની સ્તરના નેતા અને મહાન માનવી. તેમણે ઉત્તર પ્રદેશના વિકાસમાં અમિટ યોગદાન આપ્યું. તેમના પુત્ર શ્રી રાજવીર સિંહ સાથે વાત કરી અને સંવેદના વ્યક્ત કરી. ઓમ શાંતિ. આવનારી પેઢીઓ ભારતના સાંસ્કૃતિક પુનર્જીવનમાં તેમના યોગદાન માટે કલ્યાણ સિંહજીની કાયમ આભારી રહેશે. તેઓ ભારતીય મૂલ્યો સાથે દૃઢપણે જોડાયેલા હતા અને આપણી સદીઓ જૂની પરંપરાઓ પર ગર્વ અનુભવતા હતા. કલ્યાણ સિંહજીએ સમાજના હાંસિયામાં ધકેલાયેલા વર્ગના કરોડો લોકોને અવાજ આપ્યો. તેમણે ખેડૂતો, યુવાનો અને મહિલાઓના સશક્તીકરણ માટે અનેક પ્રયત્નો કર્યા.” …
કેબિનેટ દ્વારા વસ્તુ અને સેવા કર (રાજ્યોને વળતર) વટહૂકમ 2017ની જાહેરાતને બહાલી

પ્રધાનમંત્રી શ્રી નરેન્દ્ર મોદીના અધઘ્યક્ષ પદે મળેલી ભારત સરકારની કેબિનેટે વસ્તુ અને સેવા કર (રાજ્યોને વળતર) હૂકમ 2017માં યોગ્ય સુધારા કરવાની નાણાં મંત્રાલયની દરખાસ્ત કરતા આદેશને તેની મંજૂરી આપી છે. આ મંજૂરીને કારણે નીચેની બાબતોમાં કોમ્પેન્સેશન સેસ લેવાના મહત્તમ દર 15 ટકાથી વધારીને 25 ટકા કરવાની દરખાસ્તને બહાલી મળી છે. (1) ડ્રાઈવર સહિત 13 થી વધુ વ્યક્તિઓની હેરફેર ન કરતાં હોય તેવાં મોટર વાહનો (પેટા-હેડીંગ 870210, 870220, અથવા 870 290 અંદર સમાવેશ પામતાં ) અને (2) હેડીંગ 8703 હેઠળ સમાવેશ પામતાં વાહનો જીએસટી કાઉન્સીલે ઓગસ્ટ 2017માં યોજાયેલી તેની બેઠકમાં એ બાબત ધ્યાનમાં લીધી હતી કે જીએસટી પૂર્વે લેવાતા કુલ વેરાની તુલનામાં જીએસટી અમલમાં આવ્યા પછી મોટર વાહનો ઉપરનો કુલ (જીએસટી + કમ્પેન્સેશન સેસ) બોજ ઘટ્યો છે અને 8702 અને 8703 હેઠળ આવતાં મોટર વાહનો ઉપર જે મહત્તમ દરે કમ્પેન્સેશન સેસ વસૂલાવી જોઈએ તેના મહત્તમ દર 15 ટકાથી વધારીને 25 ટકા કર્યો છે. મોટર વાહનો પર કમ્પેન્સેશન સેસના અસરકારક દરે વધારા અંગેનો મુદ્દો જીએસટી કાઉન્સિલ દ્વારા યોગ્ય સમયે તપાસવામાં આવશે.
અરુણાચલ પ્રદેશની સુવર્ણ જયંતી અને 36મા રાજ્ય સ્થાપના દિવસની ઉજવણીમાં પ્રધાનમંત્રી મોદીના સંબોધનનો મૂળ પાઠ

મારા અરુણાચલ પ્રદેશના ભાઈઓ અને બહેનો! જયહિંદ, અરુણાચલ પ્રદેશના 36મા (છત્રીસમા) રાજ્યની રચના દિવસ પર આપ સૌને ખૂબ ખૂબ અભિનંદન. 50 વર્ષ પહેલા
કોવિડ-પ્રભાવિત વિશ્વમાં યોગ આશાના કિરણ સમાન છેઃ પ્રધાનમંત્રી મોદી

પ્રધાનમંત્રી શ્રી નરેન્દ્ર મોદીએ સાતમા આંતરરાષ્ટ્રીય યોગ દિવસ નિમિત્તે મહામારી દરમિયાન યોગની ભૂમિકાના સંદર્ભમાં પોતાના વિચાર વ્યક્ત કર્યા. તેમણે કહ્યું કે આ કઠિન સમયમાં યોગ લોકો માટે એક શક્તિ અને આત્મવિશ્વાસનું સાધન સિદ્ધ થયું છે. તેમણે કહ્યું કે મહામારી દરમિયાન દેશો માટે યોગ દિવસ ભૂલવો આસાન હતો કેમકે આ તેમની સંસ્કૃતિનું આંતરિક અંગ નથી, પરંતુ તેનાથી વિપરિત, વિશ્વ સ્તર પર યોગ પ્રત્યે ઉત્સાહમાં વૃદ્ધિ થઈ છે. પ્રતિકૂળ પરિસ્થિતિઓનો સામનો કરવામાં દૃઢતા, યોગના મુખ્ય ઘટકોમાંનું એક છે. જ્યારે મહામારીનો સામનો થયો તો કોઈપણ ક્ષમતાઓ, સંસાધનો કે માનસિક રીતે તેના માટે તૈયાર નહોતા. યોગે લોકોને વિશ્વભરમાં મહામારી સામેલ લડવા માટે આત્મવિશ્વાસ અને ક્ષમતા વધારવામાં સહાયતા કરી. પ્રધાનમંત્રીએ જણાવ્યું હતું કે કઈ રીતે અગ્રિમ હરોળના કોરોના યોદ્ધાઓએ યોગને પોતાનું સુરક્ષા કવચ બનાવીને યોગના માધ્યમથી ખુદને મજબૂત કર્યા. તેમણે કહ્યું કે તબીબો નર્સોએ પણ વાયરસની અસરોનો સામનો કરવા માટે યોગને અપનાવ્યો. હોસ્પિટલોમાં તબીબો અને નર્સો દ્વારા આયોજિત યોગ સત્રોના ઉદાહરણ દરેક જગ્યાએ જોવા મળ્યા. પ્રધાનમંત્રીએ ઉલ્લેખ કર્યો કે વિશેષજ્ઞ આપણા શ્વસન તંત્રને મજબૂત કરવા માટે પ્રાણાયમ અને અનુલોમ-વિલોમ જેવા શ્વસન સંબંધિત વ્યાયામના મહત્વ પર ભાર મૂકી રહ્યા છે.
પ્રધાનમંત્રીએ રાજસ્વ જ્ઞાન સંગમમાં કરવેરા અધિકારીઓને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે રાજસ્વ જ્ઞાન સંગમનું નવી દિલ્હીમાં ઉદ્ઘાટન કર્યું હતું તથા કેન્દ્ર અને રાજ્ય સરકારોના કરવેરા અધિકારીઓને સંબોધન કર્યું હતું. પ્રધાનમંત્રીએ અધિકારીઓને તેમની કાર્યશૈલી સુધારવા પ્રોત્સાહન આપ્યું હતું, જેથી તેમની કામગીરીમાં “તાકીદે કામ કરવા” અને “અંદાજ મેળવી શકાય તેવી કામગીરી” એમ બંને પાસાને જોડી શકાય. જીએસટીના ફાયદાનો ઉલ્લેખ કરીને પ્રધાનમંત્રીએ કહ્યું હતું કે, દેશમાં આર્થિક સંકલન અને સિસ્ટમમાં પારદર્શકતા ઉપરાંત 17 લાખથી વધારે નવા વેપારીઓ બે મહિનામાં પરોક્ષ કરવેરા વ્યવસ્થામાં જોડાયા છે. પ્રધાનમંત્રીએ જણાવ્યું હતું કે, તમામ વેપારીઓ જીએસટીનો મહત્તમ લાભ લઈ શકે એ માટે આપણે તમામ વેપારીઓ જીએસટી સિસ્ટમમાં નોંધણી કરાવે તેવી સુનિશ્ચિતતા કરવા માટે કામ કરવું જોઈએ, જેમાં રૂ. 20 લાખથી ઓછું ટર્નઓવર ધરાવતા નાના વેપારીઓએ પણ જીએસટી સિસ્ટમમાં નોંધણી કરાવવી જોઈએ. તેમણે અધિકારીઓને આ કેટેગરી માટે સિસ્ટમ બનાવવા પ્રયાસો કરવા જણાવ્યું હતું. પ્રધાનમંત્રીએ વર્ષ 2022માં દેશમાં આઝાદીની 75મી વર્ષગાંઠના વર્ષ સુધીમાં દેશમાં કરવેરાનું માળખું સુધારવા સ્પષ્ટ લક્ષ્યાંકો નક્કી કરવા અધિકારીઓને જણાવ્યું હતું. તેમણે જણાવ્યું હતું કે, કેન્દ્ર સરકાર ભ્રષ્ટ લોકોનો આત્મવિશ્વાસ તોડે અને પ્રામાણિક કરદાતાઓમાં વિશ્વાસ વધારે તેવું વાતાવરણ ઊભું કરવા કામ કરી રહી છે. આ સંબંધમાં તેમણે વિમુદ્રીકરણ જેવા કેન્દ્ર સરકારના પગલાંનો તથા કાળું નાણું અને બેનામી સંપત્તિ સામે કડક કાયદાનો અમલ કરવા પગલાંનો ઉલ્લેખ કર્યો હતો. પ્રધાનમંત્રીએ કહ્યું હતું કે, કરવેરાના વહીવટીતંત્રની બાબતોમાં માનવીય હસ્તક્ષેપ લઘુતમ જાળવવો જોઈએ. તેમણે “ઇ-આકારણી”ને આગળ ધપાવવા અને ટેકનોલોજીનો ઉપયોગ કરીને કામગીરી સાથે ઓળખ જાહેર ન કરવા પર ભાર મૂક્યો હતો, જેથી કાયદાકીય કામગીરીમાં સ્થાપિત હિતો અવરોધ ઊભો ન કરે. શ્રી નરેન્દ્ર મોદીએ કરવેરા સંબંધિત કેસોમાં ચુકાદા અને અપીલ મોટા પાયે પેન્ડિંગ હોવા બદલ નારાજગી વ્યક્ત કરી હતી. તેમણે કહ્યું હતું કે, આ કેસોમાં જંગી નાણું લોક થઈ ગયું છે, જેનો ઉપયોગ ગરીબોના કલ્યાણ માટે થઈ શકે છે. તેમણે અધિકારીઓને રાજસ્વ જ્ઞાન સંગમ દરમિયાન આ પ્રકારના કેસ ઘટાડવા કાર્યયોજના રજૂ કરવા જણાવ્યું હતું. પ્રધાનમંત્રીએ અધિકારીઓને જાહેર ન થયેલી આવક અને સંપત્તિ પર સક્રિયપણે નજર રાખવા અને નક્કી કરવા ડેટા એનાલીટિકલ ટૂલ્સનો ઉપયોગ કરવા જણાવ્યું હતું. તેમણે કહ્યું હતું કે, દર વર્ષે અધિકારીઓ કરવેરાની આવક વધારવા પ્રયાસો કરે છે છતાં વ્યવસ્થામાં સંચય થવી જોઈએ તેવી કરવેરાની અંદાજિત રકમ ખરેખર સરકારને મળતી નથી. પ્રધાનમંત્રીએ અધિકારીઓને ‘કરવેરા માટે નક્કી થયેલી અને પ્રાપ્ત ન થયેલી રકમ’ની સમસ્યાનું સમાધાન નિયત સમયમર્યાદામાં રજૂ કરવા જણાવ્યું હતું તથા અપ્રમાણિક લોકો દ્વારા કરવેરો ન ચુકવવાની કિંમત પ્રામાણિક લોકોને અદા ન કરવી પડે તેવી સુનિશ્ચિતતા કરવા પર ભાર મૂક્યો હતો. આ સંબંધમાં તેમણે ડેટા એનાલીટિક્સ અને સંશોધન પાંખને મજબૂત કરવા કરવેરા વિભાગમાં માનવીય સંસાધન વ્યવસ્થાપનને સંપૂર્ણપણે પુનર્ગઠિત કરવાનું સૂચન પણ કર્યું હતું. પ્રધાનમંત્રીએ આશા વ્યક્ત કરી હતી કે બે-દિવસીય જ્ઞાન સંગમમાંથી કરવેરાનું વહીવટીતંત્ર સુધારવા નક્કર વિચારો મળશે.
ઉજ્જવલા યોજનાની લાભાર્થી મહિલાઓએ પ્રધાનમંત્રી સાથે વાતચીત કરી

પ્રધાનમંત્રી ઉજ્જવલા યોજનાની 100થી વધું લાભાર્થી મહિલાઓ આજે (તા.13 ફેબ્રુઆરી, 2018) પ્રધાનમંત્રી શ્રી નરેન્દ્ર મોદીને તેમનાં નિવાસસ્થાને મળી હતી. સમગ્ર દેશનાં વિવિધ રાજ્યોમાંથી એલપીજી પંચાયત માટે નવી દિલ્હી આવેલી આ મહિલા લાભાર્થીઓ આજે(તા.13 ફેબ્રુઆરી, 2018) સવારે રાષ્ટ્રપતિ ભવનમાં રાષ્ટ્રપતિ રામનાથ કોવિંદને મળી હતી. શ્રી નરેન્દ્ર મોદી સાથે અનૌપચારિક ચર્ચા દરમિયાન લાભાર્થીઓએ જણાવ્યું હતું કે, એલપીજી સિલિન્ડરનાં ઉપયોગ થકી તેમનાં જીવનમાં કેવી રીતે સુધારો થયો છે. પ્રધાનમંત્રીએ તેઓને તેમનાં રોજિંદા જીવનનાં વિવિધ પાસાઓ વિશે વાત કરવા પ્રોત્સાહન આપ્યું હતું. આ મહિલા લાભાર્થીઓ સાથે વાતચીતમાં પ્રધાનમંત્રીએ સૌભાગ્ય યોજનાનો પણ ઉલ્લેખ કર્યો હતો, જે કેન્દ્ર સરકારે દરેક ઘરને વીજળીનું જોડાણ પ્રદાન કરવા શરૂ કરી છે. તેમણે દિકરી સાથેનાં તમામ પ્રકારનાં ભેદભાવનો અંત લાવવાની જરૂરિયાત પર પણ ભાર મૂક્યો હતો. તેમણે ગામડાઓમાં સ્વચ્છતા સુનિશ્ચિત કરવા માટે મહિલા લાભાર્થીઓએ કરેલા કાર્યની પ્રશંસા કરી હતી. તેમણે કહ્યું હતું કે, જેવી રીતે ઉજ્જવલા યોજનાએ તેમનાં કુટુંબનાં સભ્યોનાં સ્વાસ્થ્યમાં સુધારો કર્યો છે તેમ સ્વચ્છતાથી પણ સંપૂર્ણ ગામમાં સ્વાસ્થ્ય સુધરશે. ઉજ્જવલા યોજના બદલ પ્રધાનમંત્રીની પ્રશંસા કરતાં અને તેમનો આભાર માનતાં કેટલીક લાભાર્થી મહિલાઓએ તેમનાં વિસ્તારોમાં વિકાસ સાથે સંબંધિત અન્ય પડકારોની ચર્ચા કરવાની તક પણ ઝડપી લીધી હતી. આ પ્રસંગે કેન્દ્રીય પેટ્રોલિયમ અને કુદરતી ગેસ મંત્રી શ્રી ધર્મેન્દ્ર પ્રધાન ઉપસ્થિત રહ્યાં હતાં.
પ્રધાનમંત્રીએ મહારાષ્ટ્રમાં માર્ગ દુર્ઘટનામાં મૃત્યુ પામેલા લોકો અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહારાષ્ટ્રના બુલઢાણા જિલ્લામાં માર્ગ દુર્ઘટનાના કારણે થયેલા મૃત્યુ અંગે ઊંડો શોક વ્યક્ત કર્યો છે. પ્રધાનમંત્રી કાર્યાલયના એક ટ્વીટમાં કહ્યું; “બુલઢાણા જિલ્લામાં દુર્ઘટનાના કારણે થયેલા મૃત્યુથી દુઃખી છું. શોકગ્રસ્ત પરિવારો પ્રત્યે મારી સંવેદનાઓ. ઘાયલોના શીઘ્ર સ્વસ્થ થવાની કામના કરૂં છું. પીએમએનઆરએફમાંથી પ્રત્યેક મૃતકના પરિજનોને 2 લાખ રૂપિયાની આર્થિક સહાયની રકમ અપાશે. ઘાયલોને 50,000 રૂપિયા આપવામાં આવશેઃ પ્રધાનમંત્રી મોદી”